Kamu bisa jelasin ke aku soal Misa dalam bahasa jawa?

Misa iku prayaan ekaristi sajeroning ritus liturgi Kulon saka Gréja Katulik Roma, tradhisi Anglo-Katulik sajeroning Gréja Anglikan, lan sawatara Gréja Lutheran. Ing nagara-nagara Baltik lan Skandinavia, ngibadah ekaristi Gréja Lutheran uga karan "Misa".

Istilah Misa asal saka tembung basa Latin kuna missa kang kanthi barès tegesé lunga mencar utawa diutus. Tembung iki dianggoijroning rumusan pengutusan ing pérangan pungkasan Perayaan Ekaristi kang uniné "Ite, missa est" (Budhala, tugas perutusan wis diwènèhaké) kang sajeroning Tata Perayaan Ekaristi ing Indonésia dianggo rumusan tembung "Ayo lunga. Kita diutus."

Prayaan Ekaristi ing Gréja-Gréja Wétan, kalebu Gréja-Gréja Wétan kang ana ing sajeroning persekuthuan penuh karo Tahta Suci Roma migunakaké istilah liya, umpamané Liturgi Suci, Qurbana Kudus, lan Badarak. Denominasi Kulon kang ora dumunung sajeroning pasekuton penuh karo Gréja Katulik Roma, kaya Kekristenan Calvinis, racaké luwih seneng migunakaké istilah liya.